
AL

                  Vă înaintăm, alăturat, RAPORTUL COMUN asupra propunerii legislative pentru modificarea şi completarea Ordonanţei de urgenţă a Guvernului nr. 108/2022 privind decarbonizarea sectorului energetic, transmisă spre dezbatere în fond, Comisiei pentru politică economică, reformă şi privatizare și Comisiei pentru industrii și servicii, cu adresa nr. Pl-x 4/2026 din 2 martie 2026, Camera Deputaţilor fiind prima Cameră sesizată.

În raport cu obiectul şi conţinutul său, iniţiativa legislativă face parte din categoria legilor organice.





	 
	PREŞEDINTE,

	PREŞEDINTE,


	Costel Neculai DUNAVA
	 Sándor BENDE

RAPORT COMUN
asupra propunerii legislative pentru modificarea şi completarea Ordonanţei de urgenţă a Guvernului nr. 108/2022 privind decarbonizarea sectorului energetic


   În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare şi privatizare și  Comisia  pentru industrii și servicii au fost sesizate, spre dezbatere în fond cu propunerea legislativă pentru modificarea şi completarea Ordonanţei de urgenţă a Guvernului           nr. 108/2022 privind decarbonizarea sectorului energetic, transmisă cu adresa                        nr. Pl-x 4/2026 din 2 martie 2026, înregistrată la Comisia pentru politică economică, reformă și privatizare sub nr. 7c-1/132 din 3 martie 2026,  Camera Deputaţilor fiind prima Cameră sesizată.
 Conform prevederilor art. 75 din Constituţia României, republicată, şi ale  art. 92 alin. (8) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.
  Consiliul Legislativ a acordat un aviz favorabil,  propunerii legislative, cu observații și propuneri, transmis cu adresa nr. 149 din 23 februarie 2026. 
  Consiliul Economic și Social  a acordat un aviz favorabil,  inițiativei legislative,  transmis cu adresa nr. 1038 din 11 februarie 2026.
             În data de 16 martie 2026 s-au primit amendamente din partea domnilor Mihai Weber și Claudiu Manta – deputați PSD, respectiv, domnul Ion Cristinel Rujan – senator PSD, înregistrate la Comisie sub nr. 7c-1/181.
             În data de 26 martie 2026 s-a primit, prin intermediul mijloacelor electronice, punctul de vedere negativ din partea Ministerului Energiei, înregistrat la Comisie sub  nr. 7c-1/155.
             În data de 26 martie 2026 s-a primit, prin intermediul mijloacelor electronice, punctul de vedere al Consiliului Suprem de Apărare al Țării (C.S.A.T.), conform adresei nr. DSN1/286/24.03.2026.  


            Proiectul de lege supus dezbaterii are ca obiect de reglementare modificarea art. 2 din Ordonanţa de urgenţă a Guvernului nr. 108/2022 privind decarbonizarea sectorului energetic, cu modificările și completările ulterioare. Astfel, intervenţiile legislative preconizate constau, pe de o parte, în extinderea interdicţiei de punere în funcţiune de noi capacităţi de producere a energiei electrice şi la cele pe bază de antracit şi turbă, nu doar pe bază de lignit şi huilă iar, pe de altă parte, în permiterea, respectiv exceptarea, de la punerea în funcţiune de noi capacităţi de producere a energiei electrice pe bază de lignit, antracit, turbă şi huilă în anumite domenii sau cazuri, pornind de la premisa asigurării securitătii naţionale.

             Membrii Comisiei pentru industrii și servicii au examinat inițiativa legislativă în ședința din 24 martie 2026 și au hotărât, cu unanimitate de voturi, să transmită Comisiei pentru politică economică, reformă și privatizare un raport preliminar de adoptare a propunerii legislative, cu amendamente admise.
              La lucrările Comisiei pentru industrii și servicii a participat, în calitate de invitat, domnul Viorel Alicuș, director în cadrul Autorității Naționale de Reglementare în Domeniul Energiei.
    Membrii Comisiei pentru industrii și servicii au fost prezenți la ședință, conform listei de prezență.
               În conformitate cu prevederile art. 62, art. 64, art. 54 alin. (3) teza I și ale            art. 133 din Regulamentul Camerei Deputaţilor, republicat, cu modificările ulterioare, membrii Comisiei pentru politică economică, reformă și privatizare au examinat inițiativa legislativă și documentele care o însoțesc în ședința din 31 martie 2026. 
     Din numărul total de 22 membri ai Comisiei pentru politică economică, reformă și privatizare au participat la dezbateri toți deputaţii.
     În urma examinării inițiativei legislative şi a opiniilor exprimate, membrii celor două Comisii au hotărât, cu majoritate de voturi (3 abțineri), să supună plenului Camerei Deputaților spre dezbatere și adoptare propunerea legislativă pentru modificarea şi completarea Ordonanţei de urgenţă a Guvernului nr. 108/2022 privind decarbonizarea sectorului energetic, cu amendamente admise prevăzute în anexa care face parte integrantă din prezentul raport comun. 

       În raport cu obiectul şi conţinutul său, iniţiativa legislativă face parte din categoria legilor organice.

	PREŞEDINTE,

	PREŞEDINTE,

	Costel Neculai DUNAVA
	Sándor BENDE


	      SECRETAR
	[bookmark: _GoBack]         SECRETAR


	Remus-Gabriel LĂPUȘAN 
	Claudiu MANTA

	  Consilier parlamentar                                                                                                                   Alina Cristina HODIVOIANU
	Consilier parlamentar                                                                                                                   Alexandra ZORILĂ

ANEXA

AMENDAMENTE ADMISE:

	Nr. crt.
	
Text OUG 108/2022, cu modificările și completările ulterioare
	Forma inițiatorului 
	Amendamente admise/autor
	Motivare

	1. 
	
	Titlul Legii
LEGE
pentru modificarea şi completarea Ordonanţei de urgenţă a Guvernului nr.108/2022 privind decarbonizarea sectorului energetic
	Titlul Legii
LEGE
pentru modificarea Ordonanţei de urgenţă a Guvernului nr.108/2022 privind decarbonizarea sectorului energetic
Autori: 
Comisia pentru industrii și servicii
Comisia pentru politică economică, reformă și privatizare

	Tehnică legislativă


	1. 
	
	Având în vedere imperativul protejării interesului naţional şi al securităţii energetice, în condiţiile în care sistemul energetic naţional se confruntă cu provocări semnificative ce derivă din fluctuaţiile pieţei şi vulnerabilităţile regionale, în mod evident, fiind necesar să se acţioneze prompt şi eficient pentru a garanta aprovizionarea continuă şi securizată a energiei,
ţinând cont de creşterea alarmantă a preţurilor la energie în ultima perioadă, o situaţie care afectează nu doar economia la nivel macroeconomic, dar şi bugetul de cheltuieli al cetăţenilor, impunându-se intervenţia urgentă a statului pentru a tempera aceste creşteri şi a asigura un cadru stabil şi predictibil în sectorul energetic,
văzând că securitatea naţională este indisolubil legată de securitatea energetică, şi având în vedere riscurile potenţiale la adresa integrităţii teritoriale şi suveranităţii naţionale, în contextul tensiunilor geopolitice cauzate de războiul dus de Federaţia Rusă pe teritoriul Ucrainei şi conflictul israeliano-palestinian care poate afecta reţeaua energetică regională, fiind esenţial ca statul să aibă capacitatea de a reacţiona rapid şi decisiv la orice formă de ameninţare sau perturbare a fluxurilor energetice,
reţinând faptul că România, în calitate de membru al Uniunii Europene şi al NATO, are obligaţii specifice în materie de securitate energetică şi de apărare, care pot fi îndeplinite corespunzător doar printr-o abordare proactivă şi adaptabilă la dinamica situaţiei internaţionale, adoptarea unei ordonanţe de urgenţă este imperativă,
notând că decarbonizarea sectorului energetic este o necesitate stringentă în contextul schimbărilor climatice şi a angajamentelor internaţionale ale României, fiind esenţial ca aceasta să se desfăşoare într-un cadru care ţine cont de imperativul securităţii energetice şi de aspectele socio-economice conexe,
având în vedere importanţa consolidării capacitatea de rezilienţă a sectorului energetic, în faţa unor eventuale crize viitoare, precum şi a creării unui cadru legal adaptat realităţilor actuale şi provocărilor imediate, această ordonanţă vinind să ofere instrumentele necesare pentru o acţiune guvernamentală eficientă şi rapidă,
subliniind implicaţiile la nivelul securităţii naţionale, atât din perspectiva riscurilor legate de securitatea aprovizionării cu energie, cât şi a aspectelor legate de decarbonizarea sectorului energetic, şi relevanţa acestora pentru securitatea şi apărarea ţării, este vital ca Guvernul să acţioneze fără întârziere.
ţinând cont de faptul că forma actuală a Ordonanţei de urgenţă a Guvernului nr. 108/2022 privind decarbonizarea sectorului energetic este de natură a încălca grav prevederile constituţionale privind libertatea economică şi obligaţia pozitivă a statului de a asigura
 exploatarea resurselor naturale, în concordanţă cu interesul naţional, în contextul interzicerii valorificării, şi în scop neenergetic, a resurselor naturale de huilă şi lignit,
văzând faptul că diversificarea mijloacelor de exploatare energetică şi neenergetică a huilei şi lignitului face parte din măsurile de rezilienţă ale statului român, precum şi de prevenire şi combatere a ameninţărilor la adresa securităţii naţionale şi energetice.

	Nemodificat
	

	1. 
	
	Articol unic - Articolul 2 din Ordonanța de urgență a Guvernului nr. 108/2022 privind decarbonizarea sectorului energetic, publicată în Monitorul Oficial al României, Partea I, nr. 659 din 1 iulie 2022, aprobată cu modificări și completări prin Legea nr. 334/2022, se modifică și se completează după cum urmează:

	Articol unic. – Ordonanța de urgență a Guvernului nr. 108/2022 privind decarbonizarea sectorului energetic, publicată în Monitorul Oficial al României, Partea I, nr. 659 din                   1 iulie 2022, aprobată cu modificări și completări prin Legea nr. 334/2022, cu modificările și completările ulterioare, se modifică după cum urmează:
Autori: 
Comisia pentru industrii și servicii
Comisia pentru politică economică, reformă și privatizare


	Tehnică legislativă


	1. 
	Art. 1 
(1) Prezenta ordonanţă de urgenţă stabileşte cadrul legal general pentru eliminarea etapizată din mixul energetic a producţiei de energie electrică pe bază de lignit şi huilă, termenele pentru închiderea şi conservarea grupurilor energetice cu funcţionare pe lignit şi huilă, măsuri pentru:
...
b) scoaterea treptată din exploatare a capacităţilor de producţie de energie electrică pe bază de lignit şi huilă;
	
	1. La articolul 1 alineatul (1), litera b) se modifică și va avea următorul cuprins: 








„b) scoaterea treptată din exploatare a capacităţilor de producţie de energie electrică pe bază de lignit și huilă, care se poate realiza numai după construirea și punerea în funcțiune de noi capacități energetice similare cu cele  prevăzute la art. 4 alin (9);

Autori: Deputat Mihai Weber (PSD), Deputat Claudiu Manta (PSD), Senator Ion Cristinel Rujan (PSD)
	Tehnică legislativă

Pentru a nu dezechilibra Sistemului Energetic Naţional, este important să nu scoatem surse de producere a energiei din sistem înainte de a pune capacități similare în loc.
De asemenea, trebuie subliniat cä securitatea naționalã este indisolubil legatä de securitatea energeticä, şi având in vedere riscurile potențiale la adresa integritäții teritoriale şi suveranitäții naponale, in contextul tensiunilor geopolitice cauzate de räzboiul dus de Federația Rusä pe teritoriul Ucrainei şi conflictul din Orientul Mijlociu care poate afecta rețeaua regionalä, fiind esențial ca statul sã aibã capacitatea de a reacționa rapid şi decisiv la orice formä de amenințare sau perturbare a fluxurilor energetice,


	1. 
	

Art. 2 . - Se interzice punerea în funcţiune de noi capacităţi de producere a energiei electrice pe bază de lignit sau huilă, cu excepţia capacităţilor pentru care s-au emis licenţe/permise anterior intrării în vigoare a prezentei ordonanţe de urgenţă.
	

”Art. 2. - (1) Se interzice punerea în funcțiune de noi capacități de producere a energiei electrice pe bază de lignit, antracit, turbă sau huilă.
(2) Se permite explorarea și exploatarea de lignit, antracit, turbă sau huilă în scop neenergetic, pentru producerea, furnizarea și comercializarea care deservesc industriei farmaceutice, medicale, alimentare, textile, de construcții, chimice și altor asemenea.
(3) Prin excepție de la prevederile alin. (1), se permite punerea în funcțiune de noi capacități de producere a energiei electrice pe bază de lignit sau huilă în următoarele cazuri:
a) în scopul constituirii de rezerve de lignit, antracit, turbă sau huilă pentru mobilizare și război, în sensul art. 9 alin. (2) lit. b) din Legea nr. 203/2015 privind planificarea apărării; 

b) în scopul pregătirii, asigurării și organizării resurselor energetice necesare în cazul instituirii stării de urgență și asediu, în condițiile Ordonanței de urgentă nr. 1/1999 privind regimul stării de asediu și regimul stării de urgență, cu modificările și completările ulterioare;



c) în scopul prevenirii și combaterii amenințărilor la adresa securității naționale a României, astfel cum sunt prevăzute de art. 3 din Legea nr. 51/1991 privind securitatea națională a României;


d) în scopul constituirii și asigurării resurselor energetice, a serviciilor necesare susținerii efortului de apărare, precum și a resurselor materiale necesare în cazul declarării stării de mobilizare parțială sau totală a forțelor armate și al stării de război, astfel cum sunt prevăzute de art. 21 lit. e), art. 23 alin. (4), art. 24 și art. 25 din Legea nr. 355/2009 privind regimul stării de mobilizare parțială sau totală a forțelor armate și al stării de război, cu modificările și completările ulterioare;
e) în scopul asigurării și coordonării resurselor energetice și stocurilor de energie pe bază de lignit, antracit, turbă sau huilă necesare prevenirii și gestionării situațiilor de urgentă, astfel cum sunt prevăzute de Ordonanța de urgență nr. 21/2004 privind Sistemul National de Management al Situațiilor de Urgență, cu modificările și completările ulterioare;









f) pentru constituirea de stocuri de siguranță la combustibilii necesari pentru producerea energiei electrice, precum și a energiei termice produse în cogenerare, astfel cum este prevăzută de art. 2 lit. f) din Legea energiei electrice și a gazelor naturale nr. 123/2012, cu modificările și completările ulterioare, în unul dintre scopurile prevăzute la lit. c)-g);
g) pentru asigurarea dezvoltării serviciilor publice care folosesc resurse de energie descentralizate, precum consumul dispecerizabil și stocarea energiei pe bază de huilă și lignit, în unul dintre scopurile prevăzute la lit. c)-f);
h) pentru asigurarea investițiilor în special în producerea de energie variabilă și flexibilă, în stocarea energiei sau în implementarea electromobilității sau în crearea de noi interconexiuni între statele membre ale Uniunii Europene, în unul dintre scopurile prevăzute la lit. a)-f).
(4) Activitatea de punere în funcțiune de noi capacități de producere a energiei electrice pe bază de lignit, antracit, turbă sau huilă în sensul alin. (3) se realizeazà doar cu respectarea obligatorie a celor mai bune tehnici disponibile, denumite în continuare BAT, astfel cum sunt definite potrivit art. 3 pct. 10 din Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării);





(5) Emiterea licențelor și a permiselor pentru prospectarea și punerea în funcțiune de noi capacități de producere a energieí electrice pe bază de lignit, antracit, turbă sau huilă, în conformitate cu una sau mai multe dintre cazurile prevăzute la alin. (3) este condiționată de obținerea, de către solicitant, a unui aviz conform emis de Consiliul Suprem de Apărare a Țării.
(6) Avizul prevăzut la alin. (5) conține o analiză detaliată pentru a determina încadrarea în cadrul situațiilor prevăzute la alin. (3). Emiterea avízului se realizează în maximum 30 de zile calendaristice de la solicitare.
(7) Capacităților de producere a energiei pe bază de lignit, antracit, turbă sau huilă puse în funcțiune în temeiul alin. (3) nu le sunt aplicabile celelalte dispoziții din prezenta ordonanță de urgență.”

	2. Articolul 2 se modifică și va avea următorul cuprins:
(1) Nemodificat



(2) Nemodificat






(3) Nemodificat




a) în scopul constituirii de rezerve de lignit, antracit, turbă sau huilă pentru mobilizare și război, în sensul art. 9 alin. (2) lit. b) din Legea nr. 203/2015 privind planificarea apărării, cu modificările ulterioare; 
b) în scopul pregătirii, asigurării și organizării resurselor energetice necesare în cazul instituirii stării de urgență și asediu, în condițiile Ordonanței de urgență nr. 1/1999 privind regimul stării de asediu și regimul stării de urgență, aprobată cu modificări și completări prin Legea nr. 453/2004,  cu modificările și completările ulterioare;
c) în scopul prevenirii și combaterii amenințărilor la adresa securității naționale a României, astfel cum sunt prevăzute de art. 3 din Legea nr. 51/1991 privind securitatea națională a României, republicată, cu modificările și completările ulterioare;
d) în scopul constituirii și asigurării resurselor energetice, a serviciilor necesare susținerii efortului de apărare, precum și a resurselor materiale necesare în cazul declarării stării de mobilizare parțială sau totală a forțelor armate și al stării de război, astfel cum sunt prevăzute de art. 21 lit. e), art. 23 alin. (4), art. 24 și art. 25 din Legea nr. 355/2009 privind regimul stării de mobilizare parțială sau totală a forțelor armate și al stării de război;
e) în scopul asigurării și coordonării resurselor energetice și stocurilor de energie pe bază de lignit, antracit, turbă sau huilă necesare prevenirii și gestionării situațiilor de urgentă, astfel cum sunt prevăzute de Ordonanța de urgență a Guvernului nr. 21/2004 privind Sistemul Național de Management al Situațiilor de Urgență, aprobată cu modificări și completări prin Legea nr. 15/2005, cu modificările și completările ulterioare;
Autori: 
Comisia pentru industrii și servicii
Comisia pentru politică economică, reformă și privatizare

f) Nemodificat








g) Nemodificat





h) Nemodificat






(4) Activitatea de punere în funcțiune de noi capacități de producere a energiei electrice pe bază de lignit, antracit, turbă sau huilă în sensul alin. (3) se realizeazà doar cu respectarea obligatorie a celor mai bune tehnici disponibile, denumite în continuare BAT, astfel cum sunt definite potrivit art. 3 lit. j) din Legea nr. 278/2013 privind emisiile industriale, cu modificările și completările ulterioare;
Autori: 
Comisia pentru industrii și servicii
Comisia pentru politică economică, reformă și privatizare

(5) Nemodificat









(6) Nemodificat





(7) Nemodificat
	Tehnică legislativă

















Tehnică legislativă





Tehnică legislativă









Tehnică legislativă






Tehnică legislativă











Tehnică legislativă



































Tehnică legislativă
Directiva 2010/75/UE a Parlamentului European și a Consiliului din 24 noiembrie 2010 privind emisiile industriale și emisiile generate de creșterea animalelor (prevenirea și controlul integrat al poluării) a fost transpusă în legislația națională prin L nr. 278/2013, art. 3 lit. j) fiind sediul materiei corespondente în legea de transpunere.

	1. 
	


Art. 4. - (1) Capacităţile energetice pe bază de huilă şi lignit rămase disponibile la data de 31 decembrie 2021 se scot din exploatare sau li se reduce puterea electrică instalată prevăzută în licenţă, potrivit prevederilor prezentei ordonanţe de urgenţă, după cum urmează:
	
	3. La articolul 4, partea introductivă a alineatului (1) se modifică şi va avea următorul cuprins:
„Art. 4. - (1) Capacităţile energetice pe bază de huilă şi lignit rămase disponibile la data de 31 decembrie 2021 se scot din exploatare sau li se reduce puterea electrică instalată prevăzută în licenţă, potrivit prevederilor prezentei ordonanţe de urgenţă, numai după construirea și punerea în funcțiune de noi capacități energetice similare cu cele prevăzute la alin. (9), după cum urmează:

Autori: Deputat Mihai Weber (PSD), Deputat Claudiu Manta (PSD), Senator Ion Cristinel Rujan (PSD)
	Tehnică legislativă

Pentru a nu dezechilibra Sistemului Energetic Naţional, este important să nu scoatem surse de producere a energiei din sistem înainte de a pune capacități similare în loc.
De asemenea, trebuie subliniat cä securitatea naționalã este indisolubil legatä de securitatea energeticä, şi având in vedere riscurile potențiale la adresa integritäții teritoriale şi suveranitäții naponale, in contextul tensiunilor geopolitice cauzate de räzboiul dus de Federația Rusä pe teritoriul Ucrainei şi conflictul din Orientul Mijlociu care poate afecta rețeaua regionalä, fiind esențial ca statul sã aibã capacitatea de a reacționa rapid şi decisiv la orice formä de amenințare sau perturbare a fluxurilor energetice,

